jam thumbprint cookies - Healthy Seasonal Recipes jam thumbprint cookies - Healthy Seasonal Recipes
Keywords: Christmas Cookies, Christmas,dessert,cookies,thumbprints,almond,raspberry,healthy,whole wheat
Find it online: https://www.healthyseasonalrecipes.com/jam-thumbprint-cookies/ Mangaung-komplot: Agt jaar ná pleitooreenkoms | Maroela Media
Mangaung-komplot: Agt jaar ná pleitooreenkoms
Mark Trollip. Foto: Sabrina Dean/SAPA
Een van die verdagtes wat aangekla is van hoogverraad en sameswering om terrorismedade te pleeg het ŉ pleitooreenkoms met die staat aangegaan en is tot agt jaar tronkstraf gevonnis.
Mark Trollip (48) het Woensdag in die hooggeregshof in Bloemfontein ŉ pleitooreenkoms met die staat aangegaan waarvolgens hy skuldig pleit op die aanklag van sameswering om terrorismedade te pleeg. Hy is tot agt jaar tronkstraf gevonnis. Die staat het die aanklag van hoogverraad teruggetrek. Johan Hendrik Prinsloo (49), Trollip se medebeskuldigde, het nie ingestem tot ŉ pleitooreenkoms nie en sy saak sal van 27 Januarie tot 21 Februarie aanstaande jaar aangehoor word.
Trollip en Prinsloo se medebeskuldigde Martin Keevy is vroeër ongeskik verklaar om verhoor te word. Die vierde beskuldigde, Hein Boonzaaier (50), is vroeër van alle aanklagte teen hom vrygespreek. Die vier mans is op 16 Desember 2012 in hegtenis geneem nadat hulle glo beplan het om ANC-leiers by die party se nasionale verkiesingskonferensie in Mangaung te vermoor met ŉ bomontploffing. Volgens die klagstaat het die verdagtes ook beplan om wapens soos AK-47’s, R1’s en R4’s te bekom om die staatsgreep uit te voer.
Hulle het net beplan en nie daad uitgevoer nie en kry 8 jaar. Party mense moor verkrag roof steel hijack en hulle kry n opgeskorte vonnis. Almal weet hoekom hulle so lank tronkstraf gekry het.